Santchuanada

A santchuanada ye una celebración que se fa anyalment en a vispra d'a festividat cristiana d'a naixencia de sant Chuan Baptista o día 24 de chunio. Noche de San Juan. Cultura Popular. www.barcelona.cat Noche de San Juan 2023: por qué se celebra y cuál es su origen. Inés Pascal. Diario de Navarra, 21 de chunio de 2023

En Aragón
Muitos lugars d'o Pireneu aragonés celebran as fiestas d'o fuego d'o solsticio de verano u fallas de Sant Chuan en istas calendatas. As localidaz d'Aneto, Bonansa, Castanesa, Chistén, Las Pauls, Montanui, Nerill, Noals, Sant Chuan de Plan, Saúnc, Senet, Suils y Villargüé celebran ista fiesta que ye Patrimonio Cultural Inmaterial d'a Humanidat seguntes a Unesco dende 2015. La pedanía de Neril, en Huesca, recupera las Fallas. Aragon Despierta, 17 de chulio de 2024. Les fêtes du feu du solstice d'été dans les Pyrénées. Unesco, 2d'aviento de 2015 Tamién se fa ista fiesta en bels puestos d'Andorra, Catalunya y Occitania.

Os vecins d'istos lugars puyan ta la montanya con o escureixiu d'o día 23 de chunio, vispra de Sant Chuan, a on fan unas granizas fogeras ditas "faros". D'istas fogueras prenen pa as "fallas" con as que baixarán por a costera d'a montanya, caminando u correndo, enta os lugars. O proceso prencipia meses antis d'o solsticio de verano cuan se triga a fusta con a que se ferán as fallas y s'apresta tot.

Ye una nueit machica en a que se creyeba que as hierbas adquiriban unas propiedaz particulars y marabillosas. I hai leyendas relacionadas con l'augua de ríos y ibons como a d'a mora que s'apareixeba de manyanada en l'ibón de Plan. Yera costumbre de lavar-se con l'augualera que cubriba as hierbas antis que no amaneixese y fer servir ixa augua con fins purificadors y sanadors. "Sapienzia en purnas. L'añada en o refranero altoaragonés". Chusé Antón Santamaría Loriente. Aladrada Ediciones. Colección Clarión, 12. Zaragoza, 2017. ISBN 978-84-947712-2-4

 Mazadas 
L'augua de San Juan saca vino y no da pan. José Enrique Gargallo Gil:Los refranes meteorológicos en aragonés, en el marco de la paremiología románica, Alazet n°20, 2008, ISSN 0214-7602, p.11-31
Ta Sant Chuan labra muito, anque siga mal.
Ta Sant Chuan, si tiens ordio, a segar.
Sembrarás cuan querrás que entre Sant Chuan y Sant Pietro me segarás.

Se veiga tamién
 Santantonada
 Santchorchada
 Santmigalada

Referencias

Categoría:Festividaz cristianas